Talba għal deċiżjoni preliminari mressqa mill-Gericht Erster Instanz Eupen (il-Belġju) fis-16 ta’ April 2019 – YU vs Wallonische Region
(Kawża C-315/19)
Lingwa tal-kawża: il-Ġermaniż
Qorti tar-rinviju
Gericht Erster Instanz Eupen
Partijiet fil-kawża prinċipali
Rikorrent: YU
Konvenut: Wallonische Region
Permezz ta’ digriet tas-26 ta ’Settembru 2019, il-Qorti tal-Ġustizzja tal-Unjoni Ewropea (Is-Sitt Awla) tiddeċiedi:
L-Artikolu 45 TFUE għandu jiġi interpretat fis-sens li jipprekludi leġiżlazzjoni ta’ Stat Membru li permezz tagħha resident ta’ dak l-Istat Membru jista’ jinvoka deroga mill-obbligu ta’ reġistrazzjoni, f’dak l-Istat Membru, ta’ vettura rreġistrata fi Stat Membru ieħor u mqiegħda għad-dispożizzjoni tiegħu mill-persuna li timpjegah li hija stabbilita f’dan l-Istat Membru l-ieħor sakemm id-dokumenti li jiċċertifikaw li huma ssodisfatti l-kundizzjonijiet għall-applikazzjoni ta’ din id-deroga jkunu abbord din il-vettura b’mod permanenti.
____________